CELEX: 62020CN0327
Language: el
Date: 2020-07-22 00:00:00
Title: Υπόθεση C-327/20: Αίτηση προδικαστικής αποφάσεως την οποία υπέβαλε το Sąd Okręgowy w Opolu (Πολωνία) στις 22 Ιουλίου 2020 — Skarb Państwa — Starosta Nyski κατά New Media Development & Hotel Services Sp. z o. o.

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/10
            
         
      Αίτηση προδικαστικής αποφάσεως την οποία υπέβαλε το Sąd Okręgowy w Opolu (Πολωνία) στις 22 Ιουλίου 2020 — Skarb Państwa — Starosta Nyski κατά New Media Development & Hotel Services Sp. z o. o.
      (Υπόθεση C-327/20)
      (2021/C 28/14)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Okręgowy w Opolu
      
         Διάδικοι στην υπόθεση της κύριας δίκης
      
      
         Εκκαλούν: Skarb Państwa — Starosta Nyski
      
         Εφεσίβλητη: New Media Development & Hotel Services Sp. z o. o.
      
         Προδικαστικά ερωτήματα
      
      
                  1)
               
               
                  Έχει το άρθρο 2, σημείο 1, της οδηγίας 2011/7/ΕΕ της 16ης Φεβρουαρίου 2011 (ΕΕ 1993, L 95, σ. 29, όπως έχει τροποποιηθεί), για την καταπολέμηση των καθυστερήσεων πληρωμών στις εμπορικές συναλλαγές (αναδιατύπωση) (1) (ΕΕ της 23ης Φεβρουαρίου 2011), την έννοια ότι αντιτίθεται σε ερμηνεία των άρθρων 2 και 4, σημείο 1, του ustawa z dnia 8 marca 2013 r. o przeciwdziałaniu nadmiernym opóźnieniom w transakcjach handlowych (νόμου της 8ης Μαρτίου 2013 για την καταπολέμηση των αδικαιολόγητων καθυστερήσεων πληρωμών στις εμπορικές συναλλαγές) κατά την οποία στην έννοια του αγαθού δεν περιλαμβάνονται τα ακίνητα, ενώ στην έννοια της παράδοσης αγαθού δεν περιλαμβάνεται η διάθεση ακινήτου για τη σύσταση μόνιμης επικαρπίας κατά τα άρθρα 232 επ. του k.c. (πολωνικού Αστικού Κώδικα), ή κατά την οποία η πράξη αυτή δεν μπορεί να θεωρηθεί παροχή υπηρεσιών;
               
            
                  2)
               
               
                  Σε περίπτωση καταφατικής απάντησης στο πρώτο ερώτημα, έχει το άρθρο 2, σημείο 1, της οδηγίας 2011/7/ΕΕ της 16ης Φεβρουαρίου 2011 (ΕΕ 1993, L 95, σ. 29, όπως έχει τροποποιηθεί), για την καταπολέμηση των καθυστερήσεων πληρωμών στις εμπορικές συναλλαγές (αναδιατύπωση) (ΕΕ της 23ης Φεβρουαρίου 2011), την έννοια ότι αντιτίθεται σε ερμηνεία των άρθρων 71 επ. του ustawa z dnia 21 sierpnia 1997 r. o gospodarce nieruchomościami (νόμου της 21ης Αυγούστου 1997 για τη διαχείριση ακινήτων) και του άρθρου 238 του k.c. (Αστικού Κώδικα) κατά την οποία η είσπραξη των ετήσιων τελών του δικαιώματος μόνιμης επικαρπίας, εκ μέρους του Skarb Państwa (Δημόσιου Ταμείου, Πολωνία), από οικονομικούς φορείς που ασκούν μεν οικονομική δραστηριότητα αλλά δεν ήταν οι αρχικοί οικονομικοί φορείς υπέρ των οποίων το Skarb Państwa (Δημόσιο Ταμείο) συνέστησε τη μόνιμη επικαρπία, έχοντας αποκτήσει το δικαίωμα αυτό από άλλους δικαιούχους, δεν εμπίπτει στην έννοια της εμπορικής συναλλαγής ή της δημόσιας αρχής κατά το άρθρο 2, σημεία 1 και 2, της ανωτέρω οδηγίας και τα άρθρα 2 και 4, σημείο 1, του ustawa z dnia 8 marca 2013 r. o przeciwdziałaniu nadmiernym opóźnieniom w transakcjach handlowych (νόμου της 8ης Μαρτίου 2013 για την καταπολέμηση των αδικαιολόγητων καθυστερήσεων πληρωμών στις εμπορικές συναλλαγές) και κατά την οποία η πράξη αυτή δεν εμπίπτει στο πεδίο εφαρμογής της ως άνω οδηγίας και του νόμου;
               
            
                  3)
               
               
                  Σε περίπτωση καταφατικής απάντησης στα ερωτήματα 1 και 2, έχουν το άρθρο 12, παράγραφος 4, της οδηγίας 2011/7/ΕΕ της 16ης Φεβρουαρίου 2011 (ΕΕ 1993, L 95, σ. 29, όπως έχει τροποποιηθεί), για την καταπολέμηση των καθυστερήσεων πληρωμών στις εμπορικές συναλλαγές (αναδιατύπωση) (ΕΕ της 23ης Φεβρουαρίου 2011), και το άρθρο 6, παράγραφος 3, στοιχείο β', της οδηγίας 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές, την έννοια ότι αντιτίθενται σε ερμηνεία του άρθρου 15 του ustawa z dnia 8 marca 2013 r. o przeciwdziałaniu nadmiernym opóźnieniom w transakcjach handlowych (νόμου της 8ης Μαρτίου 2013 για την καταπολέμηση των αδικαιολόγητων καθυστερήσεων πληρωμών στις εμπορικές συναλλαγές) και του άρθρου 12 του ustawa z dnia 12 czerwca 2003 r. o terminie zapłaty w transakcjach handlowych (νόμου της 12ης Ιουνίου 2003 περί προθεσμιών πληρωμής στις εμπορικές συναλλαγές) κατά την οποία αποκλείεται η δυνατότητα εφαρμογής των διατάξεων των ως άνω οδηγιών και των νόμων που τις μεταφέρουν στο εσωτερικό δίκαιο στις συμβάσεις μεταβίβασης του δικαιώματος μόνιμης επικαρπίας προς τον νυν δικαιούχο και υπόχρεο για την καταβολή του ετήσιου τέλους, οι οποίες συνήφθησαν μετά τις 28 Απριλίου 2013 και την 1η Ιανουαρίου 2014, στην περίπτωση που η αρχική διάθεση οικοπέδου για τη σύσταση μόνιμης επικαρπίας από το Skarb Państwa (Δημόσιο Ταμείο) στον άλλον οικονομικό φορέα έλαβε χώρα πριν από τις 28 Απριλίου 2013 και την 1η Ιανουαρίου 2004;
               
            
         (1)  ΕΕ 2011, L 48, σ. 1.